
Rīga, 2010.gada 7.jūnijs
Noslēdzies 2010.gada Young?Creative?Chevrolet! Baltijas konkurss jaunajiem dizaineriem un māksliniekiem
Maijā beigās noslēdzās Chevrolet Europe organizētā konkursa Young? Creative? Chevrolet! 2010 Baltijas atlase. Konkursā piedalījās Baltijas valstu jaunie dizaineri un mākslinieki no mākslas skolām un augstskolām. Iesniegtie darbi tika vērtēti vizuālās mākslas un video kategorijās. 
Baltijas valstis Young? Creative? Chevrolet! piedalās jau 3. gadu. Šogad visaktīvāk Baltijas valstu konkursā piedalījās J. Rozentāla Rīgas Mākslas vidusskolas audzēkņi no Latvijas. Latvijas studentu iesniegtie darbi ieņēma visas godalgotās vietas. Toms Burāns no J. Rozentāla Rīgas Mākslas vidusskolas kļuva par dubltuzvarētāju. Viņa darbi tika atzīti par labākajiem gan vizuālās mākslas, gan video kategorijās. 
Vizuālās mākslas kategorijā studentu uzdevums bija izstrādāt jaunā pilsētas auto Chevrolet Spark dizainu. Žūrija vienbalsīgi nolēma, ko Toma Burāna darbs „City Lights” pilnībā atspoguļo pilsētas auto ideju. 
Godalgotās vietas šajā kategorijā ieņēma: 

1.vieta - Toms Burāns, J. Rozentāla Rīgas Mākslas vidusskola,

2.vieta – Marta Dūdiņa, J. Rozentāla Rīgas Mākslas vidusskola,

3.vieta – Aleksandrs Piroženoks, Rīgas Dizaina un mākslas vidusskola.

Video kategorijā, tāpat kā vizuālās mākslas kategorijā, pārliecinoši uzvarēja Toms Burāns no J. Rozentāla Rīgas Mākslas vidusskolas. Žūrija atzina, ka Toma veidotajā video materiālā „Feel the City” ir jūtama vīzija par nākotnes pilsētu, kurā labi iederas jaunais Chevrolet Spark. 
Godalgotās vietas šajā kategorijā ieņēma:
1.vieta - Toms Burāns, J. Rozentāla Rīgas Mākslas vidusskola,

2.vieta – netika piešķirta,

3.vieta - Annija Saule, Liepājas Mākslas skola.
Konkursam iesniegtos darbus vērtēja kompetenta žūrija: mākslinieks, Asoc.Prof. Juris Petraškēvics; dizaineris, mārketinga aģentūras “Target Marketing Team” radošais direktors Gints Roders; dizaina un mārketinga speciālists, reklāmas aģentūru “Walcc w/o co” un “Auto Dizains” vadītājs Valts Ceplevičs; kino operators Uldis Jancis un kino un reklāmu režisore Ilze Kunga. 
Visi godalgotie jaunie mākslinieki saņems naudas prēmijas no Chevrolet. Pirmo vietu ieguvējs Toms Burāns pārstāvēs Baltijas valstis Young?Creative?Chevrolet! 2010 Eiropas fināla konkursā, kas notiks jūnija beigās. 
No 4. līdz 17.jūnijam mājas lapā www.youngcreativechevrolet.com notiek atklātā balsošana, kurā ikvienam ir iespējams balsot par sev tīkamāko Eiropas konkursa finālista darbu. Ir iespējams balsot arī par Baltijas konkursa uzvarētāja Toma Burāna darbiem.
-------------------------------------------------------

Informācijai:

Informācija par konkursu Young?Creative?Chevrolet! 2010 - www.youngcreativechevrolet.com 
Latvijas studentu konkursam iesniegtie darbi – www.youngcreativechevrolet.com/students/index/country_id:LV 

Igaunijas studentu konkursam iesniegtie darbi – www.youngcreativechevrolet.com/students/index/country_id:EE 

